《平等会 本名相思会继古韵》
金朝·马钰

信口便胡轰，不管无腔调。畅我情怀歌舞，一任人笑。

还童返老。志在无忧恼。向妙处，下功搜，细勘校。琼浆恣饮，元气充来饱。

锻炼神丹，无大无小。胎仙养就，捧出灵芝草。便自炫，这番儿，道决了。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。